CELEX: 32022D0494
Language: fi
Date: 2022-03-25 00:00:00
Title: Komission päätös (EU) 2022/494, annettu 25 päivänä maaliskuuta 2022, Irlannin osallistumisen vahvistamisesta oikeusalan ohjelman perustamisesta annettuun Euroopan parlamentin ja neuvoston asetukseen (EU) 2021/693

28.3.2022   
               
               
                  FI
               
               
                  Euroopan unionin virallinen lehti
               
               
                  L 100/59
               
            
         KOMISSION PÄÄTÖS (EU) 2022/494,
         annettu 25 päivänä maaliskuuta 2022,
         Irlannin osallistumisen vahvistamisesta oikeusalan ohjelman perustamisesta annettuun Euroopan parlamentin ja neuvoston asetukseen (EU) 2021/693
         EUROOPAN KOMISSIO, joka
         ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 ja erityisesti sen 4 artiklan,
         ottaa huomioon, että Irlanti on ilmoittanut haluavansa hyväksyä oikeusalan ohjelman perustamisesta ja asetuksen (EU) N:o 1382/2013 kumoamisesta 28 päivänä huhtikuuta 2021 annetun Euroopan parlamentin ja neuvoston asetuksen (EU) 2021/693 (1) ja suostua noudattamaan sitä,
         sekä katsoo seuraavaa:
         
                     (1)
                  
                  
                     Irlanti ilmoitti 22 päivänä marraskuuta 2021 päivätyllä kirjeellä haluavansa hyväksyä asetuksen (EU) 2021/693 ja suostua noudattamaan sitä.
                  
               
                     (2)
                  
                  
                     Irlannin osallistumiselle asetukseen (EU) 2021/693 ei ole asetettu ehtoja.
                  
               
                     (3)
                  
                  
                     Irlannin osallistuminen asetukseen (EU) 2021/693 olisi näin ollen vahvistettava Euroopan unionin toiminnasta tehdyn sopimuksen 331 artiklan 1 kohdassa säädetyn menettelyn mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Vahvistetaan Irlannin osallistuminen asetukseen (EU) 2021/693.
         
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 25 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 156, 5.5.2021, s. 21.